หัวใจเต้นผิดจังหวะ ทำการฉีดสีแล้ว บอกหลอดเลือดหัวใจปกติไม่ตีบไม่มีไขมันอุดตัน แล้วมันเป็นเพราะอะไรหรอค่ะ
สวัสดีค่ะ หัวใจเต้นผิดจังหวะคือภาวะที่คลื่นไฟฟ้าหัวใจทำงานผิดปกติหรือเกิดไฟฟ้าลัดวงจรในห้องหัวใจ ส่งผลให้หัวใจเต้นผิดจังหวะ เร็วเกินไปหรือช้าเกินไปทำให้การสูบฉีดเลือดไปยังส่วนต่าง ๆ ของร่างกายไม่มีประสิทธิภาพเท่าที่ควร อาจพบอาการที่สามารถสังเกตได้ เช่น ใจสั่น เจ็บหน้าอก หายใจหอบ เหงื่อออกมาก วิงเวียน หน้ามืด คล้ายจะเป็นลมสาเหตุเช่น โรคหลอดเลือดหัวใจ โรคหัวใจพิการแต่กำเนิด ลิ้นหัวใจรั่ว ผนังหัวใจหนาผิดปกติ หลอดเลือดหัวใจตีบ หัวใจวาย แผลเป็นที่เนื้อเยื่อหัวใจจากหัวใจวายในอดีต หรือสาเหตุอื่นๆนอกเหนือจากหัวใจเช่น ความดันโลหิตสูง ต่อมไทรอยด์ทำงานผิดปกติ โรคเบาหวาน มีภาวะหยุดหายใจขณะหลับ เกลือแร่ในเลือดไม่สมดุล เป็นต้นแนะนำพบแพทย์เฉพาะทางด้านหัวใจหากยังมีอาการใจสั่น หอบเหนื่อย เจ็บแน่นอก เพื่อหาสาเหตุที่แน่นอนของหัวใจเต้นผิดจังหวะเพื่อทำการรักษาต่อไปการดูแลตัวเองเบื้องต้น หลีกเลี่ยงการทำกิจกรรมที่ต้องใช้แรงมาก หากมีอาการให้รีบนั่งพัก หลีกเลี่ยงการสูบบุหรี่ การดื่มแอลกอฮอล์ การใช้ยาเสพติด การดื่มเครื่องดื่มที่มีส่วนผสมของคาเฟอีนอ่านเพิ่มเติม